# Успышка ліхаманкі Эболы ў Ітуры (2026)

Карта распаўсюджвання Эболы ў Ітуры і сумежных тэрыторыях на 23 мая 2026.
У маі 2026 года ў правінцыі Ітуры Дэмакратычнай Рэспублікі Конга была зарэгістраваная эпідэмія ліхаманкі Эбола. Завозныя выпадкі з вобласці былі зарэгістраваныя ў Кіншасе і правінцыі Паўночнае Ківу, а таксама ў сталіцы Уганды Кампале. Эпідэмія выкліканая вірусам Bundibugyo ebolavirus, што ўскладняе меры рэагавання, паколькі існуючыя вакцыны і метады лячэння былі распрацаваны для віруса Zaire ebolavirus.

## Перадгісторыя

Раней ужо былі зафіксаваныя дзве ўспышкі віруса Bundibugyo: адна ў раёне Бундэбугіа ва Угандзе ў 2007—2008 гадах, у гонар якога ён і атрымаў сваю назву, і іншая ў 2012 годзе ў Ісіра ў Дэмакратычнай Рэспубліцы Конга. Паводле ацэнак, смяротнасць ад гэтага віруса складае ад 30 да 40%.

## Ход падзей

Першым меркаваным выпадкам эпідэміі стаў мужчына, у якога сімптомы пачалі выяўляцца 24 красавіка 2026 года. Ён памёр праз тры дні. 5 мая СААЗ была папярэджана аб патэнцыйнай успышцы ліхаманкі Эбола, накіраваўшы групу рэагавання. Першапачатковыя ўзоры паказалі адмоўны вынік на вірус Эбола, паколькі тэсты выяўлялі толькі вірус штаму Заір, а не вірус Бундыбугіа. Пазней былі выкарыставаны іншыя тэсты, і 14-га чысла пацверджаны першыя станоўчыя вынікі.

15 мая органы аховы здароўя ДР Конга пацвердзілі сотні выпадкаў захворвання ліхаманкай Эбола ў правінцыі Ітуры. Эксперты ў галіне аховы здароўя былі ўстрывожаныя тым, што да моманту першага паведамлення аб успышцы захворвання было выяўлена ўжо сотні меркаваных выпадкаў. Эпідэміёлаг Джэніфер Нуцо выказала здагадку, што затрымка ў выяўленні можа быць вынікам скарачэння фінансавання глабальных праграм аховы здароўя. Да 16 мая ў трох медыцынскіх зонах Ітуры (Бунія, Рвампара і Мангбвалу) былі пацверджаны або падазраваліся выпадкі захворвання, а таксама выпадкі былі пацверджаны ў сталіцы ДРК Кіншасе і сталіцы Уганды Кампале. Усяго 88 памерлых і 336 інфікаваных.

17 мая СААЗ абвясціла эпідэмію надзвычайнай сітуацыяй у галіне грамадскай аховы здароўя міжнароднага маштабу. У заяве СААЗ паведаміла аб васьмі лабараторна пацверджаных выпадках заражэння вірусам Бундэбугіа ў Ітуры, адным пацверджаным выпадку ў Кіншасе і двух пацверджаных выпадках у Кампале, а таксама аб агменях меркаваных выпадкаў, якія з’явіліся ў розных раёнах усходняй часткі ДРК. Па гэтай прычыне СААЗ не змагла ўсталяваць геаграфічнае распаўсюджванне эпідэміі або сапраўдны лік інфіцыраваных. Органы аховы здароўя таксама пацвердзілі станоўчы выпадак захворвання ў Гоме ў правінцыі Паўночнае Ківу, падкантрольнай баевікам руху «23 сакавіка». Інфікаванай апынулася жанчына, якая прыехала туды з Ітуры.

Тым часам колькасць смярцей ад Эболы перавысіла 100 чалавек. Станам на 21-га чысла лік загінулых склаў 165 чалавек.

Тым часам жыхары ітурыйскай Рвампары выйшлі на пратэсты. Нагодай сталі спробы сваякой аднаго з памерлых ад ліхаманкі забраць яго цела. Па сцвярджэнні сям’і, той памёр ад брушнога тыфа, а не ад Эболы. Паліцыянты адкрылі папярэджальны стрэлы і ўжылі слёзатачывы газ для разгону натоўпу. У адказ пратэстоўцы падпалілі дзве палаткі, у якіх праходзілі лячэнне ад ліхаманкі ў рамках медыцынскай дабрачыннай акцыі. Пазней да месца падзей прыбылі дадатковыя паліцэйскія сілы і вайскоўцы, аднавіўшы парадак у горадзе.

22 мая СААЗ павысіла ўзровень рызыкі распаўсюджвання Эболы ў ДРК да «вельмі высокага», у той час як рэгіянальны рызыка застаўся «высокім», а глабальны рызыка — «нізкім».

## Статыстыка

Статыстыка распаўсюджвання ліхаманкі на 24 мая 2026.| Краіны | Пацверджана | Памерла | Крыніцы |
| --- | --- | --- | --- |
|  ДР Конга | 1005 | 230 |  |
|  Уганда | 7 | 1 |  |
| Усяго | 1012 | 231 |  |

## Мерапрыемствы

18 мая 2026 года амерыканскі Цэнтр па кантролі і прафілактыцы захворванняў квёў 30-дзённую забарону на ўезд у Злучаныя Штаты для асоб, якія не з’яўляюцца грамадзянамі краіны, якія знаходзіліся ў ДРК, Угандзе або Паўднёвым Судане на працягу папярэдніх 21 дня.

19 мая ўрад Уганды часова забараніў поціску рукі, абдымкі і непатрэбны фізічны кантакт. Нацыянальная футбольная каманда ДР Конга адмяніла частку свайго трэніровачнага збору перад Чэмпіянатам свету па футболе 2026.

## Гл. таксама

* Успышка хантавіруса на MV Hondius
* Эпідэмія ліхаманкі Эбола ў Заходняй Афрыцы

## Крыніцы